སྤོ་རང་ནི།ཨ་བསེ་དང་འདྲ་བའི་རྒྱལ་ཕྲན་ཆུང་ངུ་ཞིག་ཡིན་ལ།ཨ་བསེ་དང་སྤོ་རང་གཉིས་སྒང་རྒྱུད་གཅིག་གི་གཡས་གཡོན་དུ་ཡོད་ཅིང་།ཕྱི་དགྲ་ཡོད་ན་ཆུ་གཞུང་གཅིག་ཟེར་བ་ལྟར་ཨ་བསེ་ལ་དགྲ་བྱུང་ན་སྤོ་རང་ལ་བྱུང་བ་དང་ཁྱད་མ་མཆིས་པས།གླིང་དང་ཨ་བསེ་གཉིས་འཁྲུག་པའི་སྐབས་སུ།སྤོ་རང་ཡང་དམག་འཁྲུག་ལ་ཞུགས།རྒྱལ་པོའི་མིང་ལ་གཡུང་དྲུང་དཔའ་རྒྱལ་ཟེར་བ་དང་།ཕོ་བྲང་ལ་ཆུ་རི་འབུམ་རྫོང་།བཙུན་མོ་ཁྲི་བྱམས་མཚོ་དང་སྲས་མོ་རྨ་བྱ་སྐྱིད།མདུན་བློན་གྲགས་ཆེན་བརྒྱད།དམག་དཔུང་ཆིག་ཁྲི་སུམ་སྟོང་བཅས་ཡོད་སྐད།མཐར་ཁོས་ཀྱང་གེ་སར་རྒྱལ་པོར་མགོ་འབུལ་ལུས་འབུལ་བྱས་སོ།།